Papa Franjo osudjuje - po vlastitim riječima - tiraniju kapitalizma i pretjerani konzumerizam 
Papa je izmedjuostaloga rekao da društvo koje zanemaruje svoje mlade i stare ljude, nema budućnosti.
Služenje ljudskoj zajednici i briga o nesretnicima su , do sada osnovne odlike papinstva Pape Franje. Papa je ujedno i oštar kritičar medjunarodnog kapitalističkog sistema , za koji kaže da je fokusiran samo na novac, a ne na ljude. U intervjuu koji je ekskluzivno prikazan u njegovoj domovini Argentini, Papa je osudio ono što je nazvao kulturom odbacivanja, a što on povezuje s visokim nivoom nezaposlenosti medju mladim Evropljanima. Papa Franjo je rekao argentinskom filmskom autoru, i ujedno kandidatu za tamošnji senat, Pino Solanasu, da svijet živi pod nepravednim medjunarodnim sistemom koji se fokusira na, kako se izrazio, Kralja Novac. On je dodao da suvremena kultura odbacivanja diskriminira mlade i stare ljude. , kazao je Papa Franjo. Papa je takodjer rekao da društvo koje zanemaruje svoje mlade i stare ljude, nema budućnosti. Gotovo 6 miliona ljudi u starosnoj dobi izmedju 15-24 godine u Evropskoj Uniji, nema posla, a većina takvih ih je u Grčkoj i Španjolskoj. Ovoga su se mjeseca u Parizu sastali lideri Evropske Unije kako bi razgovarali o rješavanju pitanja rekordno visoke stope nezaposlenosti mladih .Njemačka kancelrka Angela Merkel je tada rekla da je nezaposlenost medju mladima vjerovatno najveći problem Unije. Papina poruka iz Argentine je upućena dan nakon što je on predstavio viziju svoga papinstva, pri čemu je kapitalizam osudio kao novu tiraniju. U dokumentu na 84 strane , kojeg je ove nedjelje predstavio biskup Rino Fisichella, osudjuju se pohlepa i široko rasprostranjena društvena nejednakost. Otkako je postao Papa prije osam mjeseci, lider rimo-katoličke crkve je nekoliko puta pozvao svjetske vodje da svoj fokus pomjere sa prikupljanja moći na služenje ljudima. Vjernike je istodobno pozvao da ponude pomoć onim najranjivijim članovima svojih zajednica, i da sami pudu ponizni. Papa Franjo je takodjer kritički govorio o zagadjenju okoliša. U intervjuu s gospodinom Solanasom, osudio je tendenciju traćenja dragocjenih prirodnih resursa, posebno vode. Papa Franjo je duhovni vodja više od 1,2 milijarde katolika u svijetu , ali i mimo toga on ima značajani globalni utjecaj.